Timbroù Lourenço Marques

Emañ tiriad Lourenço Marques e su pellañ Mozambik. Trevadennet eo bet evel ar peurrest eus Mozambik gant Portugaliz betek 1975, ar bloavezh ma voe roet he frankiz da bep trevadenn bortugalat.


Etre ar bloaz 1893 ha 1921 e oa bet embannet timbroù gant an alc’hwez Lourenço Marques Portugal. Skeudennaouet e oa ar roue Carlos I e 1893 da gentañ, e 1898-1891 dindan ur stumm nevez, dreistmoullet alies gant ar  gerioù Provisorio (1902) pe REPUBLICA e 1911.

Timbroù trevadennoù all Portugal (Timor ar Reter, Macao…) a voe dreistmoullet gant "REPUBLICA LOURENÇO MARQUES".

Ur rummad eus an timbroù Ceres a voe lakaet e gwerzh eno, evel e broioù all dindan dalc’h Portugal, e 1914.

Timbroù Mozambik a voe graet gante adalek ar bloaz 1921 er vro.

Pennad kar
Timbroù Mozambik

Lourenço Marques, Timbroù
Lourenço Marques